Res sem prepričan, da je raziskovanje pomemben del sodobnega brandinga.
In pri tem je pomembno, da se osredotočamo na prave stvari.
Sam zagovarjam pomembnost proučevanja pozicije znamke
ali njenega ključnega sestavnega dela med konkurenti.
Vedenje in zavedanje, kako in po čem
nas ciljne skupine prepoznavajo in dojemajo,
je ključno za področje vseh aktivnosti,
ki so namenjene gradnji odnosa med nami kot upravljavci znamke
in našimi sedanjimi in potencialnimi novimi kupci.
Leta 2014 in 2017 smo se skupaj z vami ukvarjali s prepoznavanjem
in konkurenčnim umeščanjem vrhnjih domen.
Zanimalo nas je, kako ključni odločevalci v podjetjih
vidijo in razumejo to področje.
In kam, seveda, umeščajo domeno .si
v primerjavi z domenami .com, .biz, .eu, .info, .org in .net.
Ugotovitve v letu 2014 so bile izhodišče
za komunikacije Arnesovega domenskega dela v naslednjih letih.
In ugotovitve v letu 2017
so nam pokazale, kako uspešni ste bili v svojih komunikacijah.
Moram priznati, da so bili rezultati precej fascinantni.
V treh letih je po prepoznavanju domena .si prehitela domeno .com
in postala med podjetji v Sloveniji prva izbira.
Priklic domene .si se je v treh letih povečal za 18 %.
Kot primerno za njihovo podjetje jo je prepoznalo kar 94 % odločevalcev.
Vse ostale domene so v tem času padle.
Moč prepoznavnosti domen smo merili tudi prek ključnih atributov in vrednot.
S tako imenovanim indeksom percepcije.
Ta se je pri .si-ju povečal v treh letih za 15 %.
Navdušilo nas je, da je percepcijska moč .com-a v tem času padla za 25 %.
Top rezultati! Ni dileme.
Navduševalo nas je, da so se znatno povečale percepcije,
po katerih je bila domena .si prepoznana kot bistveno bolj enostavna,
dostopna, zanesljiva, hitra in učinkovita.
Odločevalci so domeno .si povezovali z bistveno višjo stopnjo dostopnosti,
pripisovali so ji bistveno višjo varnost in moč,
ki jo ima domena pri poudarjanju domačega izvora izdelkov ali storitev.
Še več, ugotovili smo,
da je bila domena .si leta 2017 bistveno bolj 'in',
torej bistveno bolj moderna, kot je bila leta 2014.
In vse to je bila posledica usmerjenih in osredotočenih
domenskih komunikacij, ki jih je Arnes pošiljal v javnost.
Ni kaj. Delo, ki ste ga opravili, je bilo odlično!